Nun pagaremos la crisis. Nun pagaremos la guerra.
#000004
Mientres esti tiempu insistiósenos nes perspectives que s’abríen al acabar l’alarma sanitaria, cola llegada d’unos fondos europeos que sedríen claves pa la reconstrucción. Sicasí, la realidá nun diba tan bien como nos dicíen. La escalada de precios achacábase a les consecuencies de la pandemia y la inflación empezaba a ser una realidá. L’añu 2022 presentóse nes nueses vides con una amenaza de guerra nel este d’Europa que, desgraciadamente, convirtióse en real y, de magar, la situación económica empioró de manera sustancial.
#000007
Agora, con una inflación esbocada hasta raspiar el 10%, que come día a día el nuesu poder adquisitivu, tol discursu oficial céntrase en que tamos careciendo les consecuencies d’una guerra, como si’l deterioru de los distintos servicios públicos como la Sanidá, la Educación, les ayudes a la dependencia, la necesidá d’un tresporte públicu y sostenible o les pensiones, por citar dalgunos, empezara ayeri mesmo.
#000008
Carecimos abusives polítiques de retayos que se xustificaben poles distintes crisis financieres, inmobiliaries, sanitaries, nes que les clases populares nun tenemos nenguna responsabilidá. En cuestión de pocos meses, vemos con plasmu cómo tolos fondos económicos prometíos pa la reconstrucción tres la pandemia, tán empobinándose hacia una crecedera esponencial de los gastos rellacionaos cola industria del armamentu. Cuando falen los espertos economistes dende les instituciones financieres, faenlo ensin reparos. Inténtennos convencer de que los gastos na partida dedicada a Defensa, son inversiones ente les que los presupuestos destinaos a Educación y Sanidá se convierten en gastos.
#000009
Una urxencia pa la Humanidá ye l’adopción de midíes eficaces y contundentes que garanticen la rapidez d’una transición pa combatir el cambéu climáticu. La llegada de la guerra y l’entamu d’un procesu de rearmamientu, va faer que toles polítiques previstes nesti sentíu queden en suspensu.
#000010
La precariedá convirtióse nun elementu estructural del sistema y condiciona dafechu les nueses vides, especialmente nel casu de les muyeres. Por poner un exemplu, les emplegaes del llar y los cuidos llevamos años reivindicando que se reconozan los nuesos derechos. Falamos d’emplegaes porque’l 91% de los puestos son desempeñaos por muyeres. Llevabamos esperando 11 años a que l’Executivu ratificara’l Conveniu Internacional 189 de la Organización Internacional del Trabayu (OIT) nel que se nos asemeye col restu de trabayadores del Réxime Xeneral.
#000012
Daqué paecío asocede con otres promeses como la derogación de lleis qu’atenten contra llibertaes democrátiques básiques. Ende tenemos l’exemplu de la llamada “Ley Mordaza” que paez destinada a la so permanencia contra toa lóxica. Ca día que pasa asistimos a un afitamientu de midíes que nos faen pensar que’l sistema avanza hacia la implantación d’un neolliberalismu autoritariu y socialmente escluyente. Los avances de les opciones polítiques d’ultraderecha asina paecen indicalo.
#000015
Por si fora poco, agora remanen l’argumentu de que tenemos qu’aceutar nuevos sacrificios, cola idea d’abrir pasu a un rearmamientu pa prevenir posibles amenaces de guerra. Dende la so apaición na vida social, la clas obrera manifestóse rotundamente contra les guerres y l’actual, tres la invasión d’Ucrania per parte de Rusia, nun ye una esceición. Nada se mos perdió a les clases trabayadores nesti conflictu que ye ayenu a los nuesos intereses. Nengún gobiernu de los implicaos mos representa. Creemos que son los mozos rusos y la población civil ucraniana quien más van perder nesta guerra que solo obedez a propuestes imperialistes que nun tendríen de tener cabida na nuesa época.
#000016
Condergamos con rotundidá la invasión d’Ucrania per parte de Rusia. Un pueblu que prime a otru nun puede ser llibre, dicíen los clásicos de la clas obrera nel sieglu XIX, una afirmación que consideramos válida nestos momentos. Nun podemos dexar de señalar la responsabilidá de la OTAN nel calentamientu y preparación de l’actual guerra por aciu d’ufiertes engañoses a países probes y precisaos d’ayuda económica, cola aplicación d’estratexes d’ampliación que ponen en riesgu l’equilibriu ente distintes potencies, como tamos viendo estes últimes selmanes. La OTAN ye una organización que tendría de tar llamada a la so desapaición, como asocedió con otres aliances militares surdíes nel contestu de la Guerra Fría. Si quies la paz, prepárate pa la paz. Nunca tuvo tan claro qu’una organización militar y guerrerera solo pue llevamos a escenarios de conflictos que pueden averanos a una guerra planetaria.
#000017
Esti 1u de mayu de 2022 la clas obrera y los sectores populares de tol planeta tamos llamaos a una movilización que tendría de significar otra vez la nuesa salida a les cais para reclamar el fin de polítiques qu’amenacien cada día más la nuesa calidá de vida. Contra les polítiques que nos averen a escenarios de guerra que pueden resultar catastróficos para la Humanidá.
#000019
¡Viva la llucha de la clase obrera!
#000021
Bienvenida la suba del SMI, anque tarde y probetaya
#000022
Comparecencia de SUATEA presupuestos Asturies 2023
#000026
¿Quién firmó’l cese a los 3 años del personal interino?
#000028
Interina, interín ¿sabes que tán abusando de ti?
#000031
Poles 23h llectives. Ye de xusticia.
#000034